
DISSERTATIO  MEDICA 


IN  AUGURALIS, 


DE 

PLANTIS  NOXIIS 

INDIGINISQUE, 


Xn  summa  varietate  vegetabilium,  quae  hunc  or¬ 
bem  terrarum  ornant,  et  alimentum  animalibus 
innumeris,  eundem  colentibus  suppeditant,  spe¬ 
cies  quibus  dotes  sunt  maxime  dissimiles,  repe- 
riuntur ;  nam  herbas  non  magis  quod  ad  formam 
externam,  quam  vires  physicas,  differunt.  Quam¬ 
vis  Opifici  Summo  rerum,  ut  vegetabilia,  cibum 

jucundum,  et  nutrimentum,  animalibus  praebe¬ 
rent  placuit :  nihilominus  nonnullae  sunt  species 
quae  in  ventriculum  sumptae,  vel  etiam  ad  sum¬ 
mam  cutem  admotae,  effectus  dirissimos  edunt. 
Sed  etiam  maxime  lethales  harum,  haud  secus  ac 
omnis  alia  pars  molis  ingentis,  in  rebus  naturae 
plurimis  utilibus  inserviunt.  A  medico  solerti 
exhibitae  pro  remediis,  summis,  et  salutiferis,  in 
morbis  sanandis,  inveniuntur  :  et  quamvis  pluri¬ 
bus  animantibus  sunt  exitiosae,  nonnullis  tamen 
sine  effectibus  infaustis  devorantur. 

Horum  exemplum  est  Cicuta  Virosa,  fortasse 
nocentissima  plantarum  quae  in  Anglia  sponte 
nascuntur,  quamvis  feliciter  admodum  rara  est : 
sed  quae  bovibus  eadem  ob  inopiam  pabuli  vesci 
coactis  mortifera  est ;  tamen  oves  et  equi  hanc 
impune,  et  capri  avide  carpunt, 

s< - Videre  licet  pinguescere  saepe  cicuta 

“  Barbigeras  pecudes,  homini  quas  est  acre  venenum  *  * 


*  Lucretius. 

In  hac  dissertatione,  consilium  est  perpauca, 
de  herbis  venenatis,  ordini  naturali,  umbellife- 
rarum  pertinentibus ;  et  in  Britannia  nascentibus, 
dicere  :  atque  nonnulla  exempla  in  quibus  nocue¬ 
runt  proferre.  Tamen  dolendum  est  de  multis 
ex  historiis  traditis  non  bene  constare  :  hoc,  mo- 
do  inaccurato  quo  plantae  descriptae  fuerunt,  an¬ 
te  ordinem  et  definitiones  magis  accuratas  a  Lin- 
n^lo  praeclaro  in  scientiam  herbarum  introductas, 
tribuendum  est.  Magnopere  quoque  dolendum 
est,  quod  in  plerisque  his  exemplis  signa  cada¬ 
veribus  sectis  haud  memorantur.  Orfila*  in 
serie  ingeniosa  experimentorum  in  animalibus  in¬ 
ferioribus  instituta,  plurimum  lucis  huic  rei  con¬ 
tulit,  sed  etiam  his,  sectiones  cadaverum  longe 

.  * 

praestant.  .  .r 

ites  Medici  pariter  ac  Philosophi  magnopere 
refert,  nam  sine  effectibus  cognitis  in  corpore  hu¬ 
mano  inductis ;  modo  quibus  agunt,  non  pror- 


*  Toxicologie  Generale. 

sus  intelligi :  nec  ratio  medendi  stabiliri,  pos¬ 
sunt. 

De  nonnullis  plantis,  nunc  singulatim  loqui 
pergimus ;  et  perspicuitatis  causa,  nonnulla  ex 
synonymis  prae  singulis  herbis  memoravimus. 


DE  CONIO  MACULATO. 

Conium  maculatum  seminibus  striatis.  Lin. 
Sp.  PL  349. 

Cicuta  major.  Bauh.  Pinax ,  160. 

Cicuta.  Gerarjd,  3061. 

Cicuta  major.  Moris.  Hist.  PL  290. 

Cicuta  vulgaris.  Phyt .  Brit.  27. 

Cicuta  major  vulgaris  maculata  [foetens. 
Stoerk  de  Cicuta . 


CONIUM  MACULATUM, 

“  Badix  fusiformis,  saepe  ramosa,  albida,  car- 
nosa.  Caulis  tri-vel  quadri-pedalis,  erectus,  te- 

u  res,  cavus,  sulcatus,  glaber,  nitidus  purpureo 
“  maculatus,  superne  praecipue  ramosissimus,  fo- 
“  liosus.  Folia  incisa,  nitida,  glabra,  de fiexo-pa- 
•“  tentia.  Umbellae  et  umbellulae  multi-radia- 
“  tae.  Involucrum  plerumque  polly  phy  Ilum,  bre- 
“  ve  deflexum.  Involucella  tri-vel  tetraphylla, 
“  secunda.  Petala  cordata,  inflexa,  subaequalia, 
alba.  Fmctus  ovatus,  sulcatus,  glaber 

Hoc  mense  Julii  florescit,  et  in  Britannia  nos» 
tra  in  agris  pinguibus  et  humidis  commune  est. 
Odor  est  virosus  et  injucundus ;  sed  succus  re¬ 
cens  nihil  sensus  peculiaris  organis  gustui  dicatis 
impertit. 

De  hac  herba  plurima  incongrua  tradita  sunt : 
nonnullis  auctoribus  idem  locum  tenere  inter  ve¬ 
nena  acerrima  affirmantibus ;  aliis  contra  de  ef¬ 
fectibus  ejus  nocivis  dubitantibus.  Linnjeus  in 
sententiam  posteriorem  iniens,  nomen  antiquam  a 


*  Smxthii  Flora  Britannica, 

Theophrasto  et  Dioscoride  impositum,  retinuit ; 
et  illud  cicuta?,  ad  cicutam  aquaticam  Gesneri 
transtulit.  Inter  plerosque  hodie  convenit,  ve¬ 
nenum  Atheniense  cicutam  *,  qua  Socrates  pe¬ 
riit,  non  herbam  fuisse  cui  nomen  conii  macula¬ 
ti  a  nobis  impositum  est.  Ex  signis,  mortem 
hujus  philosophi,  praegredientibus,  nimirum,  ocu¬ 
lis  fixis,  hebetudine  et  torpore  crurum,  postea 
summo  frigore,  quod  paulatim,  partes  magis  vita¬ 
les  corripuit,  venenum,  vel  ex  succo  cicutae  vi¬ 
rosae,  vel  oenanthes,  cum  quibusdam  anodynis 
conjuncto,  constitisse  verisimile  est  f. 

Apud  Massilienses,  venenum  publice,  serva¬ 
tum  fuisse,  inter  principia  cujus  fuit  cicuta ; 
dosis  cujus  alicui,  se  ab  idoneas  causas  interimere 
volente,  jussu  magistratuum  concessa  est,  anti¬ 
quitus  dictum  fuit.  Haec  consuetudo  egregia, 


*  “  Cicuta  quoque  venenum  est,  publica  Athenien- 
£C  sium  poena  invisa.11 — Tlin. 


f  Mead’s  Works. 

Valerio  Maximo  narrante,  ex  Graecia,  imprimis 
ex  insula  Coo,  introducta  fuit :  ubi  testis  fuit  hu¬ 
jus  veneni  mulieri  nobili  porrecti ;  cui  postquam 
annos  nonaginta  feliciter  vixerat,  hoc  modo,  ne 
vivendi  diutius  res  adversas  experiretur ;  obire 
permissum  fuit 

Haec  fere  incredibilia,  opinionibus  peculiaribus 
et  moribus  veterum,  nihilominus  prorsus  conve¬ 
niunt  ;  quidem  plurime  ex  crudelitatibus  a  barba¬ 
ris  Americanis  nuper  exercitis,  hos  mores  singu¬ 
lares  Graecorum  magnopere  referunt. 

Theophrastus  quoque  memoriae  tradit,  quem¬ 
dam  medicum  Thrasyam  compositionem  inve¬ 
nisse,  quae  parce  sumpta  mortem  sine  dolore  effi¬ 
cit  ;  eandemque  ex  succis  cicutae  et  papaveris 
confectam  fuisse. 

Propter  cavum  interius  et  juncturis  caulis, 


*  Valer.  Max.  lib.  ii. 

cicuta?,  poeta?  nomine  ejus,  pro  calamo,  ex  quo 
tibiae  instructa?  fuerunt,  saepe  utuntur, 

Est  mihi  disparibus  septem  compacta  cicutas  fistula 

Cardanus  f  de  homine  loquutus,  qui,  edendo 
panem,  in  quo  cicuta  admista  fuit,  periit :  et  Bra- 
savola  hanc,  non  solum  hominibus,  sed  anseri¬ 
bus,  aliisque,  mortiferum  certiores  reddit.  In 
operibus  Matthioli,  Sc aligeri,  Kircheri,  alio- 
rumque,  argumenta  effectuum  ejus  lethalium, 
quoque  prolata  sunt.  Sed  de  exemplo  sequente, 
utpote  in  Anglia  observato,  solum  bene  constat. 
Bello  civili,  anno  1745,  quaedam  copiae  Bataviae, 
in  monasterio  de  Waltham,  in  Essex,  collocatae 
fuerunt.  Die  sexto  Maii,  duo  ex  militibus,  quan¬ 
tum  herbarum  cum  suilla  coctarum  sufficeret, 
sibi,  alterisque  duobus  pro  prandio  in  agris  colle¬ 
gerunt.  Milites  nihil  suspicati,  jusculum  pri¬ 
mum  cum  pane,  et  postea  herbis,  cum  suilla, 
sumpserunt.  Haud  multo  post  vertigine  gravi, 
omnes  correpti  fuerunt,  et  cito  comatosi  fiebant. 


*  Virg.  Ecl.  iL 


f  Pliil  Trans.  No.  473. 


DE  VENENIS. 


9 


Duo,  convulsionibus  affecti ;  et  circiter  tres 
horas  postea,  mortui  sunt.  Dr  Barro wby,  me¬ 
dicus,  qui  praesto  fuit,  statim  iis  adfuit ;  et  ut  al¬ 
teri  duo  pene  exanimes,  plurimum  olei  sume¬ 
rent,  praecepit,  ope  cujus,  fere  omnia  de¬ 
vorata,  evomuerunt ;  et  postea  se  melius  habe¬ 
bant. 

Die  postera,  Dr  Watson  monasterio  de  Walt- 
ham  adfuit  \  et  unum  militum  eousque  valu¬ 
isse  ;  ut  de  gravitate  capitis  tantum  questus 
est:  et  alterum  modo  militari  exercere,  di¬ 
cit. 

Praefectus  Batavus,  Doctorem  Watson  ad  ta¬ 
bernam,  qua  fuerunt  duo  alteri  milites,  a  quibus 
herbae  devoratae,  conspectae  et  cognitae  fuerunt 
comitatus  est.  Ille  quoque  doctorem  in  agros 
secutus  est,  ut  plantas  ibi,  florentes,  demonstra- 
vet :  milites  cicutariam  vulgarem,  primum,  et 
postea  Myrrhidem  sylvestrem,  collegerunt  doc- 
tori ;  tunc  aliquid  cicutae  (conii  maculati)  tra¬ 
diderunt,  et  idem  olfacientes,  hanc  esse  herbam. 

quse  commilitonibus  suis  mortifera,  fuerat,  dixe- 
runt  *. 

u  Agasson  paiie  d’un  homme  qui  avait  pris 
de  la  grande  cigue,  et  chez  lequel  toutes  les 
“  parties  superieures  du  corps  etaient  en  convul- 
sion,  tandis  que  les  membres  inferieurs  etaient 
paralyses.  On  a  quelquefois  remarque  chez 
“  d’autres  individus  un  delire  furieux  f  ” 

Ex  his  exemplis  conium  maculatum  effectus 
lethales  procul  dubio  induxisse,  quamvis  vires  ejus 
non  adeo  esse  noxias,  ut  nonnunquam  prola¬ 
tum  fuit :  et  pariter  ac  alias  herbae  mortifera 
quibusdam  animalibus,  cibo  esse  jucundo,  patet. 

Ray  ventriculum  turdi  plenum  seminibus  co¬ 
nii  maculati,  tempore,  quo  segetes  copiose  fue¬ 
runt  ;  et  quas  pro  cicuta  neglexerat,  memorat : 

“  adeo  delectatur  cicuta 


*  Phil.  Trans.  No.  471. 
t  Toxicologie  Generale,  tom.  ii.  p.  307. 
+  Hist.  Piant,  tom.  i. 

Conium  maculatum  in  medicinam  a  Doctore 
Stqerk  introductum  fuit ;  sed  famam  nuper  ei 
tributam,  fere  amisit.  Consilio  dolorem  levan¬ 
di,  in  schirrho,  et  cancro,  a  medicis;  et  pro  cata¬ 
plasmate  grato,  in  ulceribus  irritabilibus,  a  chirur¬ 
gis  interdum  usurpatum  est.  Facultatem  gene¬ 
randi  promovere  dictum  est :  et  Stoerk  histo¬ 
riam  sequentem  profert :  “  Vir  sexaginta-sex 

“  annorum  paralyticus,  cicutam  jam  in  sextum 
“  mensem  assumsit :  et  quidem  tanta  copia  ut 
“  jam  per  novem  septimanas  quotidie  drachmam 
“  unam  cum  dimidia  deglutiat ;  inter  alios  bonos 
“  effectus,  quos  inde  habet  mihi  sponte  narravit ; 
M  naturam  jam  per  duodecim  annos  integre  dor- 
“  mivisse  evanuisse  ;  nunc  autem  ex  usu  cicuta?, 
“  eam  evigilare,  erigi  et  eodem  modo  agere,  at- 
“  que  dum  fuit  vir  triginta  annorum, ”  quoque 
feminarum  duarum  mentionem  facit  “  quas  diris- 
“  sinus  symptomatibus  afficiebantur  semper  cir- 
“  ca  tempus  menstruum,  et  utebantur  jam  per 
“  plures  annos  marito  nunquam  potuerant  conci- 
“  Pere-  Sumpta  cicuta,  non  tantum  ab  his  malis 
u  integre  liberabantur,  sed  et  fiebant  longe  ala- 
“  criores,  et  ambae  impregnatae  sunt.” 

Cicutam  virosam  et  conium  maculatum  inter 
venena  narcotico-acrida  Orfiea  posuit  *.  Post  as¬ 
sumptionem  venenorum  hujus  generis,  indicatio¬ 
nes  igitur  videntur  esse,  vomitum  promovere ; 
oleum  et  acidum  aceticum  multo  dilutum  exhi¬ 
bere,  et  inflammationem  si  supervenit  minuer*?. 

DE  CICUTA  VIROSA, 

•J  V»  "  *  ’  ,  i  .  ,  J  (  V  '  „  /I  *  ,  '««K 

Cicuta  umbellis  oppositifoliis,  petiolatis,  mar¬ 
ginatis,  obtusis.  Lnsr.  Sp.  PL 
Cicuta  aquatica.  Gesner.  Hort . 


*  44  On  a  donne  le  nom  de  poisons  narcotico-acres  a 
4C  ceux  qui  sont  doues  d^ne  saveur  acre  et  nauseabonde9 
fiC  et  qui  agissent  a-la-fois  comme  narcotiques  et  rube- 
44  flans.  Nous  ferons  voir  plus  tard  combien  la  deno- 
44  mination  de  narcotico-acre  con vient  peu  a  la  majeure 
44  partie  des  substances  veneneuses  de  cette  classe  ;  car, 
“  1°  leurs  effets  narcotiques  sont  presque  toujours  le  re- 
44  sultat  d’une  vive  excitation  qu  iis  ont  determinee 
44  d’abord ;  2°  quelques-uns  Ventre  eux  ne  produisent 
44  aucune  rubefaction  sur  les  tissus  sur  lesquels  iis  sont 
44  appliqueV’  Toxicol.  Gen.  p.  253 . 

Sium  majus  angustifolium.  Park. 
Phellandrium  aquaticum.  Hill,  Brit.  Herb . 


CICUTA  VIROSA, 

“  Radix  tuberosa,  cava,  concamerata,  fibris  sub- 
“  verticillatis.  Caulis  tripedalis,  ramosus,  sulca- 
“  tus,  foliosus,  ramis  erectiusculis.  Folia  biter- 
“  nata  majora  pinnata ;  foliola  lanceolata,  acuta, 
“  glabra,  stipulae  lineares,  petiolis  adnata,  parum- 
“  que  breviores.  Umbella  oppositifoliae  erectae 
“  multi-radiatae,  umbellulae  densae,  flores  albi  re- 
“  gulares,  parvi,  calyx  quinquefidus.  Petala  in~ 
voluta.  Fructus  compressus  rotundus,  fere  di- 
Ci-  dymus,  costatus 

Haec  planta  noxia,  praeter  ac  aliae  jam  enume¬ 
ratae,  insecta  varia  sustentat  et  nutrit ;  chryso¬ 
mela  phellandria,  et  leptura  aurata  in  radicibus, 


*  Flora  Britannica. 

et  curculio  paraplecticus  intra  caules  saepe  inve¬ 
niuntur. 

Vere  inuente  Withering*  testat  hanc  in  aqua 
crescentem,  boves  saepe  devorant,  et  inde  morte 
succumbunt ;  sed  aestate  progrediente,  et  odore 
ejus  validiore  facto,  eandem  caute  fugiunt ;  ob 
hanc  causam  nomen  vulgare  accepit.  Sed  quam¬ 
vis  venenum  est  lethale  bovibus,  capri  avide  et 
impune,  et  equi  ovesque  sine  periculo  ea  vescun¬ 
tur.  Wepfer  in  opusculo  de  hac  planta,  unciam 
unam  hujus  canem  convulsionibus  affecisse  ;  et 
duos  mortem  induxisse  affirmat.  Anno  mdclxx 
duo  pueri  et  sex  puellas  radices  cicutce  aquaticae 
in  prato  invenerunt ;  et  iisdem  haud  injucundis 
gu  tui  repertis,  omnes  aliquid  sumebant.  Pueri 
qui  plurimum  ejus  sumpserant  doloribus  circa 
praecordia,  jactura  vocis  omnium  sensuum  defec¬ 
tu,  et  convulsionibus  gravibus  correpti  sunt.  Ora 
tam  firme  clausa  fuerunt,  ut  minime  aperiri  pos- 


*  Arrangement  of  British  Veget  abies,  vol.  i. 

sent ;  sanguis  ex  auribus  effluxit  et  oculi  horren¬ 
dum  contorti  fuerunt.  Ambo  pueri  intra  horam 
dimidiam  post  symptomatum  accessionem,  in¬ 
terierunt. 

Sex  puellas  minore  quantitate  sumpta,  sympto¬ 
matibus  similibus  cito  laborarunt.  Sed  inter  pa¬ 
roxysmos  vomitu  ope  medicamentorum  inducto 
mortem  feliciter  evaserunt.  Sed  una  puellarum 
tale  modo  affecta  ut  ab  aegritudine  recreare  des- 
parata  fuit.  Per  novem  horas  cum  manibus  et 
pedibus  frigidis  et  extensis  jacebat.  Vultus  as¬ 
pectum  cadaverosum  exhibuit,  et  respiratio  vix 
percipi  potuit.  De  dolore  in  ventriculi  regione 
diu  querebatur  ;  et  lingua  per  convulsiones  den¬ 
tibus  multum  lacerata,  cibumque  devorare  ne¬ 
quibat.  Wepfer  symptomata  in  primo  puero 
tam  accurate  narravit  ;  ut  verbis  infra  usus 
sum 


*  “  Jacobus  Moeder,  puer  sex  annorum,  domum  re- 
4<  diit  hilaris  ac  subridens,  quasi  re  bene  gesta  :  paulo 
u  P°st  conquerebatur  de  praecordiorum  dolore,  et  vix 

Schwenke,  Germanus,  historiam  quatuor  pue¬ 
rorum  qui  hac  infeliciter  sumpta,  convulsionibus 
gravissimis  sublati  fuerunt,  tradit. 


44  verbum  effatus,  humi  prostratus,  urinam  magno  impe- 
u  tu  ad  viri  altitudinem  eminxit :  mox  terribili  aspectu, 
t(  cum  omnium  sensuum  abolitione  convulsus  fuit,  os 
44  arctissime  clausit,  ut  nulla  arte  aperiri  valuerit,  den- 
44  tibus  stridebat,  oculos  mire  distorquebat,  sanguis  ex 
44  auribus  promanabat ;  circa  praecordia  tumidam  quod- 
44  dam  corpus  pugni  virilis  magnitudine  patris  afflicti 
44  manum  et  miserandi  pueri  praecordia  maxime  circa 
44  cartilaginem  ensiformem,  validissime  feriebat :  singul- 
tiebat  crebro :  vomiturus  quandoque  videbatur,  nihil 
'■'* *  tamen  ore  arctissime  clauso  ejicere  valuit :  artus  mire 

*4  jactabat,  et  torquebat,  saepius  caput  retrorsum  abri- 
44  piebatur,  totumque  dorsum  incurvabatur  in  arcum: 
44  ut  puellus  subtus  per  spatium  inter  dorsum  et  stra- 
44  tum  inoffense  repere  potuisset.  Cessantibus  convul- 
44  sionibus  per  momentum  matris  opem  imploravit :  mox 

44  pari  ferocia  illis  sedeuntibus  nulla  vellicatione,  nulla 

y  ■ '  v  - 

44  acclamatione,  nullove  alio  ingenio  excitari  poterat,  do- 
*4  nec  viribus  deficientibus  expalluit,  et  manu  pectori 
44  admota  expiravit.  Durarunt  haec  symptomata  vix 

jbE  CENANTHE  CROCATA. 

Oenanthe  foliis  omnibus  multifidis  obtusis 
subaequalibus.  Lin.  Sp.  Pl . 

Oenanthe  cicutae  facie.  Lobellii  filipendula, 

cicutae  facie.  Gerard. 

Oenanthe,  succo  viroso,  citutae  facie.  Lobel. 

J.  B. 

Oenanthe  tertia.  Mattheoli. 


CENANTHE  CROCATA, 

“  Caules  erecti,  ramosi  subdichomati,  foliosi, 
“  teretes,  sulcati.  Folia  bipinnata;  foliolis  op- 

•  .  ^  j’  >  k. 

rT  ,  v/v..  .  ,  ....  ..  ,  --..t-J. - r  -  ■  .  —■ -- 

u  ultra  horam  dimidiam.  Post  obitum  imprimis  abdo- 
«  men,  et  facies  intumuerunt  absque  livore,  nisi  pauco 
i(  circa  oculos  conspicuo.  Ex  ore  cadaveris  usque  ad 
«  horam  sepulturas  spuma  viridis  largissime  emanavit, 
“  et  quamvis  saepius  a  patre  moestissimo  detersa  fuisset, 
«  mox  tamen  nova  succedebat 


c 

“  positis,  alternisque  sessilibus,  cuneatis,  incisis, 
“  venosis,  glabris.  Umbellae  terminales  multi- 
“  radiatae  hemisphaericae.  Involucra  et  involu- 

cella  poljphjlla  foliacea,  elongata,  dilatata. 
“  Flores  albi ;  calyx  incurvus.  Fructus  oblongus, 
“  stylis  erectis  aristatis 

Haec  planta  in  orbi  terrarum  venenum  acerri¬ 
mum  fit,  et  ut  gustui  haud  ingrata,  ita  magis  pe¬ 
riculosa  est.  Circa  plurimos  fluvios,  in  Britan¬ 
nia,  cresscere  inventum  ;  et  mense  Julii,  florere. 

Capris  dilectissimus  cibus  est,  et  ejus  succi, 
cochlearium,  cani  sine  exitio  datum  est.  Ubi  re¬ 
cipitur  vero  in  ventriculum  humanum,  horrenda 
superveniunt  convulsiones,  os  spumat,  vomitus 
saepe  adest,  sensus  omnes  imminuuntur  ;  et  mors 
semper  adstat.  Exhalationes  quoque  ex  hoc  ve¬ 
neno  orientes,  hominem  necare  dicuntur  :  et 
Lightfoot  sequentem  profert :  “  I  remember  to 


*  Smitii,  Opere  jam  citato. 


DE  VENENIS. 


19 


“  have  heard  the  late  Mr  Christopher  D.  Ehret, 
“  that  celebrated  botanic  painter,  say,  tbat  while 
“  he  was  drawing  tbis  piant,  the  smell  or  effluvia 
“  only,  rendered  him  so  giddy  that  he  was  seve- 
“  ral  times  obliged  to  quit  the  room,  and  walk 
“  out  in  the  fresh  air  to  recover  himself ;  but  re- 
**  collecting  at  last  what  might  probably  be  the 
“  cause  of  his  repeated  illness,  he  opened  the  door 
“  and  Windows  of  the  room,  and  the  free  air  then 
“  enabled  him  to  fmish  his  work  without  any 
“  more  returns  of  his  giddiness.” 

Juvenes  octo  apud  Clonmel  *,  Hibernia,  radicqs 
oenanthes  crocate  copiose  edebant,  quas  esse 
sium  aquaticum  existimabant :  dum  domum  re- 
diebant,  senior  subito,  cecedit,  convulsionibus  cor¬ 
reptus,  et  mortuus  est.  In  eodem  modo  alii  qua- 
tuor,  a  primo  signorum  aggressione,  obmutesce¬ 
bant,  et  ante  auroram  moriuntur  :  alius  mania 
correptus  fuit,  sed  postea  ad  se  redibat :  et  ca¬ 
pilli  et  ungues  alii  decidebant,  et  unus  omnium, 


*  Phil.  Trans.  No.  238.. 


20 


DE  VENENIS. 

domum  eundo,  et  lac  calidum  hauriendo,  que* * 
diaphoresis  inducebatur,  incolumis  fuit  *. 

Allan  f  mentionem  facit,  quatuor  puerorum, 
qui  radices  ejusdem  plantae  devorando,  omnes  esse 
in  summo  dolore  videbantur ;  et  postea  convul¬ 
sionibus  corripiebantur  ;  attamen,  in  paroxysmis, 
vomitus  excitabatur,  et  hunc  potu  calido,  pro? 
movendo,  omnes  fortunate  convaluere. 


*  “  M.  Charles  fut  appele  pour  soigner  toute  une 

si  famille  qui  avait  mange  des  racines  d’oenanthe.  Des 

* 

<e  bouffees  de  chaleur  acre  se  portant  a  la  tete,  une 
ardeur  mordicante  a  Ia  region  epigastrique,  et  de  pe- 
1*  tiies  taclies  rosacees,  de  figure  irreguliere,  sVlargissant 
“  successivement,  tels  etaient  les  phenomenes  produits 
par  le  poison.  Ces  taches?  qui  n’ excedaient  pas  le 
“  niveau  de  la  peu,  s'etaient  manifestees  d’abord  a  la 
“  face,  puis  sur  la  poi trine  et  sur  les  bras  ;  le  pero  seul 
V  avait  1'abdomen  tendu  comme  un  ballon.  On  admb 
nistra  les  mucilagineux,  le  lait  et  les  huileiix.'”  Toxl n 
coi.  Gen.  p.  89,  90. 

f  Synop.  Medicin, 

Scriptores  Gallici  tradunt  ut  anno  mdcclviii, 
triginta  et  sex  milites,  edendo  oenanthen,  maxir 
me  laederentur ;  unus  mortuus  sit,  caeterique  eme¬ 
ticis  ad  sanitatem  redirent 

Stalpart  Vander  WiEt.,  in  observationi¬ 
bus  f,  de  lethale  effectu  radicis  hujus  plantae, 
historiam  duorum  hominum  memorat,  qui  hanc 
pro  altera,  edebant.  Post  radicem  edendum  con¬ 
querebantur  de  magno  calore,  in  guttere  et  ven¬ 
triculo,  quem  comitantur  vertigo,  nausea,  et  alvus 
soluta.  Uno  epistaxis  ;  alteri  convulsiones  super¬ 
veniebant.  Ambo  mortui  sunt ;  hic  duabus,  ille 
tribus  horis. 

Hoc  veneno  sumpto  regimen  antiphlogisti- 
cum  strictius  adhibendum  est,  vomitus  potioni¬ 
bus  calidis  promovendus  est ;  acidum  aceticum 


*  Journal  de  Medecine,  t.  x. 
f  Tom.  i.  page  182. 

omniaque  acria  sunt  evitanda,  et  omne  signum 
sicut  provenit  minuendum  est 

Praeter  venena  virulenta  jam  recensita,  quaedam 
alia  in  ordine  naturale  umbellatorum  existant,  et 
in  Britannia  indigina  reperiuntur. 

iEthusa  cynapium  contusum,  odorem  maxime 
virulentem,  allio  haud  absimilem  emittit,  et  in 
ventriculum  humanum  receptum,  stupores,  vomi¬ 
tum,  et  convulsiones,  gignit. 

. 

“  Riviere  rapporte  qu’un  individu  perit  apres 
44  avoir  pris  une  certaine  quantit6  de  cette  piante. 
“  A  1’ouverture  du  cadavre  on  trouva  la  langue 
“  noire,  une  serosite  brunatre  dans  Pestomac  ;  le 
u  foie  etait  dur  et  d’une  couleur  jaune,  la  rate 

livide ;  le  corps  n?etait  point  emphysema- 
“  teux  f„” 


.  *  Toxicologie  Generale,  par  M.  P.  Oreila,  tom.  ii. 


f  Ibid. 

Haec  herba  (in  agris  sativis  frequens)  apio 
petroselino  haud  absimilis  est  ;  igitur  Wither- 
ing  varietatem  crispatam  (Anglice  curled)  mo¬ 
net  in  hortis  usurpari,  causa  errores  evitandi. 

/'  . 

LiNNiEus  narrat  equos  Suedenses  vescendo 
Phellandrio  aquatico,  (altera  hujus  ordinis  specie), 
paralysios  correptos  fuisse,  quam  inductam  esse 
putavit,  non-  tantum  dotibus  nocivis  plantas  ipsas, 
quantum,  quodam  insectu  in  caulibus  genito  :  et 
cui  igitur  nomen  curculio  paraplccticus  ab  eo  im¬ 
ponitur. 


FINIS. 

